Johan Lauritz Sundt

Johan Lauritz Sundt (født 14. april 1828 i Frederiksvern (samme som Stavern), død 25. januar 1889 i Kristiania) var en norsk industrimann, kjent for å ha startet Nitedals Tændstikfabrik i 1861 og Christiania smørfabrik som i 1876 var Nordens første produsent av margarin.Else Boye, Johan Lauritz Sundt i Store norske leksikon. Han skrev også teaterstykker, dikt og utga en roman.

Liv og virke
Bakgrunn
Han var sønn av Peter Albrigt Sundt (1796–1847) og Inger Nielsen (1806–1883).  Faren var kjøpmann i Farsund.

Karriere
Etter oppveksten i Farsund og farens død i 1847 flyttet han til Larvik og fikk jobb hos Christian Christiansen jr. (1825–1894) som drev familiefirmaet Christiansen & Co..

Etter å fra 1850 til 1856 ha vært handelsreisende utenlands, startet han som klesgrossist i Kristiania. Raskt meldte han overgang til Nittedal der han ble ordfører i 1858. I 1862Nitedals Tændstikfabrik i Store norske leksikon. fikk han i gang fyrstikkproduksjon med utstyr han kjøpte fra en nedlagt fabrikkF. H. Frølich i Store norske leksikon. anlagt 1846 i Kristiania av Fritz Heinrich Frølich (1807–1877). I 1863 startet han til og med et meieri. Broren Oluf Christian Sundt (1834–1891) overtok samtidig geskjeften i Oslo.

På 1870-tallet hadde broren Eilert Sundt (1843–1912)Carl Eilert August Sundt hos Erik Berntsen. blitt kjent med den franske smørekspert Auguste Pellerin (1853–1929)Auguste Pellerin hos Store norske leksikon. hos Aug. Pellerin et fils. Med smørpatentet i lomma kunne de tre brødrene i 1876 starte Christiania smørfabrikk, det første i Norden. Fyrstikkfabrikken ble så i 1878 overtatt av  Agnæs Tændstikfabrik, som var eid av nevnte Christian Christiansen i Larvik. Johan Lauritz satt i fyrstikkstyret til 1883. Fra 1884 til 1887 var han i styret for Hovedbanen, og i 1887 fikk han sin St. Olavs Orden og en plass i  Tolltariffkommisjonen. Han døde i 1889, men hadde da rukket å sitte ett år i byens formannskap og blitt forespurt en ministerpost av Johan Sverdrup (1816–1892) som ble statsminister i 1884.

Johan Lauritz Sundt skrev også teaterstykket Nils Lykke som i 1861 ble oppført på Kristiania norske Theater, som gikk konkurs året etter. En del av hans dikt og fortellinger ble publisert i byens aviser på 1850-tallet.

Familie
Johan Lauritz Sundt ble i 1852 gift med Mathiane Trepka (1825–1901).

De etterlot seg et stort legatLegatet heter «J. L. Sundt og Hustrus Legat til trængende Enker og Døtre efter Handelsmænd, Ingeniører og Læger i Kristiania» og tre døtre.  Datteren Inga (1853–1881) ble i 1879 gift med Emil Ferdinand Rode og svigermor til riksantikvar Harry Fett.

Datteren Asta (1855–1935) ble gift med fyrstikkdirektør Maurits Hansen, mens datteren Ragna (1857–1909) ble gift i 1884 med samme Emil Ferdinand Rode og mor til idrettslederen Leif Sundt Rode.

Se Sundt (slekt) for farsslekta

 Utgivelser 


 Nils Lykke'', 1860.  Teatermanuskript om Nils Lykke i fem akter. Oppført på Kristiania norske Theater først den 13. september 1861.



 Litteratur 
 Sundt, Johan Laurids i Norsk Forfatter-Lexicon, 1814–1888



 Referanser 

Kategori:Norske forretningsfolk
Kategori:Norske gründere
Kategori:St. Olavs Orden
Kategori:Lokalpolitikere i Oslo
Kategori:Ordførere i Nittedal
Kategori:Norske dramatikere
Kategori:Norske lyrikere
Kategori:Norske forfattere
Kategori:Personer fra Larvik kommune
Kategori:Personer fra Farsund kommune